Tõsielusarjade tootjad teavad suurepäraselt, et naised on ju kihvtine ussisugu ja sellepärast ongi suures osas reality-formaatidest just naiste peale mängitud. Kui paned trobikonna mehi ühtekokku, hakkavad nad jalgpalli või kaarte mängima ega kavatsegi üksteisel silmi peast kraapida. Kõige hullem, mida vihane  mees teisele teha suudab, on vastane ühe hoobiga ära tappa. Naised aga eelistavad sirgjoonelisele surmale elusa ohvri aegluubis piinamist. Oh, kui magus pala teletegijatele!